Saksan jääkiekkomaajoukkue

**Saksan jääkiekkomaajoukkue** edustaa Saksan jääkiekkoliiton alaisena Saksan liittotasavaltaa miesten kansainvälisissä jääkiekko-otteluissa. Saksa on liittynyt Kansainvälisen jääkiekkoliiton IIHF:n jäseneksi jo vuonna 1909. Maa on ollut mukana arvokisoissa aina ensimmäisistä vuoden 1910 Euroopan-mestaruuskilpailuista lähtien. Maan merkittävimmät saavutukset ovat olympiahopea vuodelta 2018 sekä maailmanmestaruushopeat vuosilta 1930, 1954 ja 2023.

Saksa oli vuoden 2023 Kansain­välisen jää­kiekko­liiton IIHF:n ylläpitämällä ranking-listalla 5. sijalla. Sijoitus oli maan historian paras, kun vielä vuonna 2015 Saksa oli 13. sijalla.

Vuonna 2021 maassa oli 5&nbsp;400 miesjääkiekkoilijaa ja 218 jäähallia. Vuonna 2023 määrät olivat pudonneet 5&nbsp;300 pelaajaan ja 143 jäähalliin, mutta vuonna 2025 pelaajia oli liki 6&nbsp;800.

## Menestys
Saksa ei ole koskaan kuulunut jääkiekon varsinaisiin menestyviin maihin, mutta maajoukkue on saavuttanut arvokisamitaleita. Merkittävimpiä näistä ovat kaksi olympiapronssia vuosilta 1932, 1976 ja eritoten hopea vuodelta 2018, sekä maailmanmestaruushopeat vuosilta 1930, 1953 ja 2023. Näiden lisäksi Saksalla on myös muun muassa maailmanmestaruuspronssi vuodelta 1934 ja Euroopan-mestaruudet vuosilta 1930 ja 1934. Nämä Saksa on saavuttanut pääasiassa olympia- ja maailmanmestaruusturnauksissa, joissa mitalit Euroopan-mestaruudesta on jaettu eurooppalaisten joukkueiden loppusijoitusten perusteella. 2000-luvulla joukkue on edennyt maailmanmestaruuskilpailujen pronssiotteluun vuosina 2010 ja 2021.

### 2000-luvun alussa
Saksa putosi jääkiekon maailmanmestaruuskisojen pääsarjasta vuonna 2005, mutta nousi 1. divisioonasta takaisin pääsarjaan vuoden 2007 maailmanmestaruuskilpailuihin. Saksa joutui myös vuoden 2009 maailmanmestaruuskilpailuissa karsintasarjaan, mutta säilytti sarjapaikkansa, koska sen oli jo sovittu isännöivän seuraavan vuoden maailmanmestaruuskilpailuja.

### 2010-luvulla
Vuoden 2010 kotikisansa Saksan maajoukkue avasi maailmanennätysyleisön edessä Gelsenkirchenin jalkapallostadionilla. Paikalla oli 77&nbsp;803 katsojaa, jotka saivat nähdä Saksan kukistavan Yhdysvallat jatkoajalla 2–1. Saksa pelasi hyvin monia suurmaita vastaan kotikisoissaan. Saksa hävisi Suomelle vain 0–1. Lisäksi se voitti Suomen ja Yhdysvallat voittaneen Tanskan numeroin 3–1 ja voitti Slovakian lukemin 2–1. Joukkue pelasi kaksi tasaista ottelua Venäjää, joka oli hallinnut kolmia edellisiä maailmanmestaruuskilpailuja ylivoimaisesti, vastaan: Saksa hävisi vain lukemin 2–3 ja 1–2. Loppujen lopuksi Saksa sijoittui kisoissa neljänneksi, häviten pronssiottelussa Ruotsille maalein 1–3. Vuoden 2011 maailmanmestaruuskilpailuissa Saksa voitti Venäjän maalein 2–0 ja Slovakian 4–3.

Vuoden 2016 maailmanmestaruuskilpailuissa Saksa voitti alkusarjassa Slovakian lukemin 1–5 ja Yhdysvallat 3–2. Seuraavana vuonna Saksa voitti jälleen Slovakian ja Yhdysvallat alkusarjassa, tällä kertaa lukemin 1–2 ja 2–3 (voittolaukauskilpailun jälkeen). Saksan kisat katkesivat tiukkaan tappioon puolivälierissä Kanadalle maalein 2–1. Vastaavasti vuoden 2018 maailmanmestaruuskilpailuissa Saksa voitti alkusarjassa Suomen jatkoajan jälkeen 3–2. Sama toistui vuoden 2019 kilpailuissa, kun Suomi koki 2–4-tappion. Samoissa kisoissa Saksa voitti myös Slovakian, maalein 3–2.

Pyeongchangin talviolympialaisissa 2018, Saksa sijoittui alkulohkossaan kolmanneksi. Neljännesvälierissä joukkue voitti Sveitsin ja puolivälierissä Ruotsin 4–3 jatkoajalla. Saksa eteni ensimmäistä kertaa historiassaan olympialoppuotteluun voitettuaan Kanadan välierässä 4–3. Loppuottelussa se hävisi Venäläisille olympiaurheilijoille maalein 3–4 jatkoajalla.

### 2020-luvulla
Vuoden 2021 maailmanmestaruuskilpailuissa Saksa onnistui voittamaan Kanadan maalein 3–1. Edellisistä maiden välisistä otteluista maailmanmestaruuskilpailuissa Kanada oli voittanut kymmenen yhteen putkeen. Saksa eteni turnauksessa aina pronssiotteluun saakka, mutta hävisi sen Yhdysvalloille. Sijoitus oli vuoden 2010 kotikisojen neljännen sijan ohella Saksan paras sitten vuoden 1953 hopean.

Vuoden 2023 maailmanmestaruuskisoissa Saksa eteni ensimmäistä kertaa loppuotteluun, kun huomioon otetaan vuodesta 1992 nykymuotoisena pelatut maailmanmestaruuskilpailut. Sitä ennen Saksa oli pelannut loppuottelussa kerran, vuoden 1930 maailmanmestaruuskilpailuissa. Saksa hävisi alkusarjassa ensimmäiset kolme otteluaan. Joukkue kuitenkin eteni lopulta puolivälieriin, joissa se pudotti Sveitsin. Ennen loppuottelua Saksa voitti välierässä Yhdysvallat jatkoajalla. Saksa tasoitti ensin ottelun varsinaisen peliajan viime hetkillä ilman maalivahtia ja kuudella kenttäpelaajalla. Loppuottelussa Saksa hävisi Kanadalle maalein 5–2 saavuttaen näin hopeaa.

## Sijoitukset
### Maailmanmestaruuskilpailuissa

* **[[Jääkiekon maailmanmestaruuskilpailut 1930|1930]]** – hopeaa
* 1933 – 5.
* 1934 – pronssia
* 1935 – 9.
* 1937 – 4.
* 1938 – 4.
* 1939 – 5.
* 1953 – hopeaa
* 1954 – 5.
* **[[Jääkiekon maailmanmestaruuskilpailut 1955|1955]]** – 6.
* 1959 – 7.
* 1961 – 8.
* 1962 – 6.
* 1963 – 7.
* 1965 – B-sarja; 3.
* 1966 – B-sarja; 1. (nousi pääsarjaan)
* 1967 – 8.
* 1969 – B-sarja; 4.
* 1970 – B-sarja; 2. (nousi pääsarjaan)
* 1971 – 5.
* 1972 – 5.
* 1973 – 6.
* 1974 – B-sarja; 3.
* **[[Jääkiekon maailmanmestaruuskilpailut 1975|1975]]** – B-sarja; 2. (nousi pääsarjaan)
* 1976 – 6.
* 1977 – 7.
* 1978 – 5.
* 1979 – 6.
* 1981 – 7.
* 1982 – 6.
* **[[Jääkiekon maailmanmestaruuskilpailut 1983|1983]]** – 5.
* 1985 – 7.
* 1986 – 7.
* 1987 – 6.
* 1989 – 7.
* 1990 – 7.
* 1991 – 8.
* 1992 – 6.
* **[[Jääkiekon maailmanmestaruuskilpailut 1993|1993]]** – 5.
* 1994 – 9.
* 1995 – 9.
* 1996 – 8.
* 1997 – 11.
* 1998 – 11.
* 1999 – B-sarja; 4.

* 2000 – B-sarja; 1. (nousi pääsarjaan)
* **[[Jääkiekon maailmanmestaruuskilpailut 2001|2001]]** – 8.
* 2002 – 8.
* 2003 – 7.
* 2004 – 9.
* 2005 – 15. (putosi 1. divisioonaan)
* 2006 – 1. divisioona, lohko-A; 1 (nousi pääsarjaan)
* 2007 – 9.
* 2008 – 10.
* 2009 – 15.
* **[[Jääkiekon maailmanmestaruuskilpailut 2010|2010]]** – 4.
* 2011 – 7.
* 2012 – 12.
* 2013 – 9.
* 2014 – 14.
* 2015 – 10.
* 2016 – 7.
* **[[Jääkiekon maailmanmestaruuskilpailut 2017|2017]]** – 8.
* 2018 – 11.
* 2019 – 6.
* 2020 – Ei järjestetty
* 2021 – 4.
* 2022 – 7.
* 2023 – hopeaa
* 2024 – 6.
* 2025 – 9. 

### Olympialaisissa

*1928 – 10.
*1932 – pronssia
***[[Jääkiekko talviolympialaisissa 1936|1936]]** – 5.
*1952 – 8.
*1960 – 6.
*1964 – 7.
*1968 – 7.
*1972 – 7.
*1976 – pronssia
*1980 – 10.
*1984 – 5.

*1988 – 5.
*1992 – 6.
*1994 – 7.
*1998 – 9. (joukkue)
*2002 – 8. (joukkue)
*2006 – 10.
*2010 – 11.
*2014 – 15. (karsiutui)
*2018 – hopeaa
*2022 – 10.
*2026 – 6.

*Vuodet jolloin Saksa on ollut kisaisäntänä on lihavoitu.*Mukaan ei ole laskettu Itä-Saksan tilastoja.

### [[Jääkiekon maailmancup|Kanada-cup/Maailmancup]]
* 1984 – 6. sija
* 1996 – 6. sija
* 2004 – 8. sija

### IIHF:n maailmanranking
* 2003 – 8.
* 2004 – 8.
* 2005 – 10.
* 2006, helmikuu – 10.
* 2006, toukokuu – 12.
* 2007 – 11.
* 2008 – 10.
* 2009 – 12.
* 2010, helmikuu – 12.
* 2010, toukokuu – 9.
* 2011 – 8.
* 2012 – 10.
* 2013 – 10.
* 2014, helmikuu – 11.
* 2014, toukokuu – 13.
* 2015 – 13.
* 2016 – 10.
* 2017 – 8.
* 2018, helmikuu – 7.
* 2018, toukokuu – 8.
* 2019 – 7.
*2020 – 7.
* 2021 – 5.
* 2022, helmikuu – 7.
* 2022, toukokuu – 9.
* 2023 – 5.
* 2024 – 8.
* 2025 – 7.

## IIHF Hall of Fameen valitut pelaajat
*Rudi Ball (valittu vuonna 2004)
*Dieter Hegen (valittu vuonna 2010)
*Gustav Jaenecke (valittu vuonna 1998)
*Udo Kießling (valittu vuonna 2000)
*Uwe Krupp (valittu vuonna 2017)
*Erich Kühnhackl (valittu vuonna 1997)
*Hans Rampf (valittu vuonna 2001)
*Alois Schloder (valittu vuonna 2005)

## Kokoonpanoja
* Olympiakisat vuonna 1980
* Kanada-cup vuonna 1984
* Olympiakisat vuonna 1988
* Olympiakisat vuonna 1992
* Olympiakisat vuonna 1994
* Olympiakisat vuonna 1998
* Olympiakisat vuonna 2002
* Maailmancup vuonna 2004
* Olympiakisat vuonna 2006
* Maailmanmestaruuskisat vuonna 2008
* Maailmanmestaruuskisat vuonna 2009
* Maailmanmestaruuskisat vuonna 2010
* Maailmanmestaruuskisat vuonna 2012
* Maailmanmestaruuskisat vuonna 2013
* Maailmanmestaruuskisat vuonna 2014
* Maailmanmestaruuskisat vuonna 2017

## Lähteet

## Aiheesta muualla

* Saksan jääkiekkoliitto
* Saksan jääkiekkoliiga (DEL)
* Saksa IIHF:n sivuilla 
* Saksa nationalteamsoficehockeyssä